 Arrimahan oo dhani waxay ka qayb-qaadanayaan ama sahlayaan in si dhib yar loogu xad-gudbbo degaanka, dadka iyo xuquuqda biniaadanimo ee dadyowga dalalkaas u dhashay iyadoo waliba marar badan Dawladohoodu ku lug-leeyihiin sidii loo hirgalin lahaa mashaariic lagu soo waaridayo qashinka ka soo hara warshadaha reer galbeedka noocyadiisa ugu halisan sida kan loo yaqaan radioactive-ka ee ka yimaada inta badan warshadaha tamarta nukliyeerka soo saara, kuwa militariga iyo waliba kuwa noocyo gaar ah oo birta ka mida sameeya ama ka shaqeeya. 